****

**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 9/1/2025**

**ΠΕΡΙΦΕΡΕΙΑ ΑΤΤΙΚΗΣ**

### **ΔΗΜΟΣ ΚΑΛΛΙΘΕΑΣ Αριθ. Πρωτ : 1250**

#### **ΔΙΕΥΘΥΝΣΗ : ΚΟΙΝΩΝΙΚΗΣ ΠΟΛΙΤΙΚΗΣ**

##### **ΤΜΗΜΑ : ΥΓΕΙΑΣ & ΚΟΙΝΩΝΙΚΗΣ ΠΡΟΣΤΑΣΙΑΣ**

###### ΤΑΧ. Δ/ΝΣΗ : Ανδρομάχης 100 Π Ρ Ο Σ

**ΑΡΜΟΔΙΟΣ : ΓΕΩΡΓΙΑ ΤΣΩΝΟΥ**

# ΤΗΛΕΦΩΝΟ : 210 9532717 Τον Πρόεδρο του Δημοτικού Συμβουλίου

|  |  |  |  |  |
| --- | --- | --- | --- | --- |
| **Ε-MAIL : g.tsonou@kallithea.gr** |  |  |  |  |
|  |  |  |  |  |

**ΘΕΜA : Κάλυψη από Ο.Τ.Α. δαπανών ταφής θανόντων και ανακομιδής οστών οικονομικά αδύναμων προσώπων**

Παρακαλούμε, κατά την προσεχή συνεδρίαση του Δημοτικού Συμβουλίου, όπως συμπεριλάβετε και το θέμα που αφορά: **«Κάλυψη από Ο.Τ.Α. δαπανών ταφής θανόντων και ανακομιδής οστών οικονομικά αδύναμων προσώπων».**

**Έχοντας υπόψη:**

1. Τις διατάξεις του N. 3852/2010 (Φ.Ε.Κ. 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
2. Το άρθρο 78 του Ν. 4483/2017: «Οι δαπάνες για ταφή και ανακομιδή των οστών προσώπων τα οποία εν ζωή βρίσκονταν σε οικονομική αδυναμία ή είχαν την ιδιότητα πρόσφυγα ή είχαν αιτηθεί την αναγνώριση της ιδιότητας αυτής μπορούν να καλυφθούν από το δήμο ή, σε περίπτωση μη ύπαρξης σχετικών πιστώσεων του δήμου, από την περιφέρεια εντός των διοικητικών ορίων των οποίων πραγματοποιείται η ταφή ή ανακομιδή, μετά από αιτιολογημένη απόφαση του οικείου δημοτικού ή περιφερειακού συμβουλίου και εφόσον υποβληθεί δήλωση των οικείων του θανόντος περί αδυναμίας κάλυψης της σχετικής δαπάνης ή εφόσον διαπιστωθεί ότι δεν υφίστανται ή δεν ανευρίσκονται οικείοι του θανόντος που μπορούν να αναλάβουν τη δαπάνη».

Επιπλέον όροι για να τύχουν οι παραπάνω την εύνοια των προβλεπόμενων του αρ. 78 του ν. 4483/2017, ορίζονται οι εξής:

- Να είναι κάτοικοι του δήμου Καλλιθέας :

- να λαμβάνουν ΕΕΕ ή να έχουν ετήσιο δηλωθέν οικογενειακό εισόδημα μέχρι 5.000€ συν 500,00 € προσαύξηση για κάθε επιπλέον μέλος και μέχρι του ανώτερου ποσού των 8.000€.

- Να μην διαθέτουν άλλα περιουσιακά στοιχεία πέραν της πρώτης κατοικίας.

- Ο/η θανών/ούσα να είναι ανασφάλιστος/η και να μην δικαιούται επίδομα ταφής από οποιοδήποτε ταμείο ή ως δικαιούχος επιδοματικού προγράμματος .

Οι αιτούντες θα πρέπει να απευθύνονται στην Κοινωνική Υπηρεσία και να καταθέτουν αίτημα στο γενικό πρωτόκολλο του Δήμου με τα παρακάτω δικαιολογητικά ανά κατηγορία:

Δικαιούχοι ΕΕΕ

1. Φωτοτυπία ταυτότητας ή διαβατηρίου
2. Εγκεκριμένη αίτηση ΕΕΕ

Υπόλοιποι δικαιούχοι:

1. Φωτοτυπία ταυτότητας ή διαβατηρίου αιτούντα
2. Εκκαθαριστικά εφορίας για όλα τα ενήλικα μέλη
3. Πρόσφατο αποδεικτικό κατοικίας
4. Ε9 για όλα τα ενήλικα μέλη
5. Πιστοποιητικό Αναπηρίας ΚΕΠΑ
6. Βεβαίωση ανεργίας
7. Πιστοποιητικό οικογενειακής κατάστασης

Παρακαλούμε όπως το Δημοτικό Συμβούλιο αφού εξετάσει την εισήγηση της υπηρεσίας μας να προβεί στην έγκριση του θέματος με τίτλο « **Κάλυψη από Ο.Τ.Α. δαπανών ταφής θανόντων και ανακομιδής οστών οικονομικά αδύναμων προσώπων»**, καθώς και του ορισμού οικονομικών και άλλων κριτηρίων, προκειμένου να εφαρμοστούν οι ευνοϊκές ρυθμίσεις του του αρ. 78 του ν. 4483/2017.

.

**Ο ΑΝΤΙΔΗΜΑΡΧΟΣ**

**ΚΟΙΝΩΝΙΚΗΣ ΠΟΛΙΤΙΚΗΣ**

**ΝΙΚΟΛΑΟΣ ΓΙΑΤΡΑΣ**

Εσωτερική Διανομή

- Γραφ. Δημάρχου

- Γραφ. Αντιδημάρχου κ. Γιατρά

- Γραφ. Γεν. Γραμματέας

- Διεύθυνση Ο.Υ

- Τμ. Προϋπολογισμού & Εκκαθάρισης δαπανών

- Τμ. Προμηθειών

-Διεύθυνση Κοιν. Πολιτικής

-Τμήμα Υγείας & Κοιν. Προστασίας